ก่อนหน้านี้เคยมีอาการนอนไม่หลับเป็นอยู่เกือบสองอาทิตย์ค่ะ และมีอาการใจสั่นร่วมด้วย หายใจไม่ออกแน่นหน้าอกมันจุกคอจุกปากแน่นจมูกเหมือนจะขาดอากาศหายใจ ไปพบแพทย์แล้วได้ยานอนหลับและยา betaLOL 10mg มา แต่คุณไม่ได้ส่งตัวไปตรวจอะไรเพิ่มเติม ช่วงแรกที่ทานยาตอนมีอาการก็ดีขึ้นค่ะ มาวันนี้มีอาการอีกครั้งแต่ค่อนข้างรุนแรง เพราะเจ็บจี้ดที่หน้าอกร่วมด้วยและเต้นแรงเเละเร็วจนรู้สึกได้ค่ะ นอกจากนั้นก็แขนขาชามือสั่นตัวสั่นมือบวมมีเหงื่อออกมากจนผิดปกติไม่มีแรง และหน้ามืดจะเป็นลม ทานยาแล้วไม่มีอาการดีขึ้นยังเป็นอาการนี้ตลอดทั้งวันหัวใจยังคงเต้นเร็วและแรงจนรู้สึกได้และเจ็บที่หน้าอกอยู่เหมือนเดิมค่ะ ฉันไม่เคยตรวจเรื่องเกี่ยวกับทางโรคหัวใจอะไรนะคะ มันจะมีอาการที่หนักขึ้นกว่านี้ไหมคะ เป็นอันตรายอะไรไหม ฉันไม่ดื่มไม่สูบกาแฟหรือชาก็ไม่ได้ดื่ม ไม่ได้ทานยาหรืออาหารเสริมนอกเหนือจากยาที่ระบุไว้นะคะ ยานอนหลับก็ไม่ค่อยได้ทาน อาหารที่กินไม่ได้มีรสจัด(ค่อนข้างระวังเรื่องอาหารพอสมควร)
สวัสดีคะ ตอนนี้ที่สำคัญอาจจะต้องตรวจเรื่องของไทรอยด์ค่ะไทรอยด์เป็นพิษเป็นสาเหตุที่พบได้บ่อยในกรณีที่คนไข้มาด้วยเรื่องของใจสั่น นอนไม่หลับ รับประทานอาหารมาก แต่น้ำหนักลดนอกจากนี้คงต้องดูเรื่องของน้ำตาลในกระแสเลือดต่ำปัญหาเรื่องของหัวใจเต้นผิดจังหวะ ที่อาจจะมีสาเหตุจากความผิดปรกติของหัวใจหรือ มีปัญหาที่ยังไม่ทราบสาเหตุ หรือ มีการกระตุ้นทำให้เกิดการเต้นผิดจังหวะ เช่นไข้สูง การติดเชื้อ เป็นต้นดังนั้นควรได้รับการตรวจเพิ่มเติมนะค่ะ